બનાવની વિગત એવી છે કે અમદાવાદના નિકોલ વિસ્તારમાં રહેતા દેવરામ ભીસીકરને 28મી મેના રોજ શ્વાસ લેવામાં તકલીફ થતાં સિવિલ હૉસ્પિટલમાં દાખલ કરવામાં આવ્યા હતા. 71 વર્ષના દેવરામ ડાયબિટીસથી પીડિત હતા. 

દેવરામની સ્થિતિ જોતાં હૉસ્પિટલના તંત્રે તેમના જમાઈ પાસે દરદીને કંઈ થાય તો હૉસ્પિટલની કોઈ જવાબદારી નહીં રહે એ અર્થના સંમતિપત્રક પર સહી પણ કરાવી હતી. 

આ અંગે વાત કરતાં તેમના જમાઈ નીલેશ કતકેએ જણાવ્યું, "કોરોના વાઇરસના દરદીઓ માટે ફાળવવામાં આવેલી કૅન્સર હૉસ્પિટલમાં મારા સસરાને દાખલ કરવામાં આવ્યા ત્યારે તેમનો ડાયાબિટીસ 575 હતો."

"તેમને એક વાર જોયા બાદ જ સંમતિપત્રક પર સહી કરવાની મેં જીદ કરી એટલે હૉસ્પિટલના સ્ટાફે વીડિયો કૉલિંગથી અમારી વાત કરાવી અને મેં સહી કરી દીધી"

"અલબત્ત, અમારી વાતચીત ઇશારામાં જ થઈ શકી હતી પણ એમની સારવાર શરૂ થઈ ગઈ હોવાની અમને શાંતિ હતી." દેવરામને સંતાનમાં ત્રણ પુત્રી છે અને એટલે નીલેશ કતકેએ તમામ જવાબદારીઓ નિભાવી હતી. 

"જોકે, અમે ઘરે પહોંચ્યા એના થોડા સમયમાં જ તેમનું મૃત્યુ થયું હોવાનો અમને મૅસેજ મળ્યો."

"સિવિલ હૉસ્પિટલ પહોંચતાં અમને પીપીઈ (પર્સનલ પ્રૉટેક્ટિવ ઇક્વિપમૅન્ટ) કિટ આપવામાં આવી અને તેમનો મૃતદેહ વાદળી રંગની કિટમાં વીંટાળીને સોંપી દેવાયો. હૉસ્પિટલના સ્ટાફે અમને એમનાં કપડાં બતાવ્યાં એટલે અમે મૃતદેહ સસરાનો જ હોવાનું સ્વીકારી લીધું અને ચહેરો જોવા વગર જ એમના અંતિમસંસ્કાર કરી દીધા. જોકે, એમનો કોરોના રિપોર્ટ હજુ સુધી આવ્યો નહોતો."

"બીજા દિવસે અમને હૉસ્પિટલમાંથી ફોન આવ્યો કે તેમનો કોરોના રિપોર્ટ નૅગેટિવ આવ્યો છે અને તેમને બીજા રૂમમાં ખસેડવામાં આવ્યા છે, એટલે તમે હૉસ્પિટલ આવી જાવ અને તેમને લઈ જાવ."

હૉસ્પિટલમાં સંબંધિત ફોન આવતા દરદીના પરિવારજનો મૂંઝાઈ ગયા હતા. જેને પરિજનનો મૃતદેહ માનીને અંતિમસંસ્કાર કરાયો એ મૃતદેહ કોનો હતો એને વિમાસણમાં પડી ગયા હતા. 

એ બાદ પરિવારજનો હૉસ્પિટલે પહોંચ્યા હતા. જોકે, ત્યાં તેમને દેવરામનું મૃત્યુ થઈ ગયું હોવાની જ જાણકારી પ્રાપ્ત થઈ શકી. જેને પગલે તેઓ પરત ફર્યા અને મૃતકનું ટેલિફોનિક બેસણું પણ યોજી લીધું. 

જોકે, આ દરમિયાન હૉસ્પિટલમાંથી ફરીથી ફોન આવ્યો અને દેવરામની તબિયત સારી હોવાની જાણકારી આપવામાં આવી. 

આ અંગે વાત કરતાં નીલેશ જણાવે છે, "હૉસ્પિટલમાંથી બીજો ફોન આવ્યો અને મને જણાવાયું કે મારા સસરાની તબિયત સારી છે અને ચિંતા કરવાની કોઈ જરૂર નથી. એટલે મેં એમના મૃત્યુ અંગે... \n\nમને ઉપરના લેખ માટે સારું શીર્ષક આપો.
અગ્નિસંસ્કાર કરી લીધા બાદ અમદાવાદ સિવિલે જમાઈને કહ્યું, 'તમારા સસરા જીવતા છે'